CELEX: C2007/170/20
Language: mt
Date: 2007-07-21 00:00:00
Title: Kawża C-232/07: Talba għal deċiżjoni preliminari mressqa mill-Cour d'appel de Bruxelles (il-Belġju) fl- 10 ta' Mejju 2007 — Derby SA vs L-Istat Belġjan

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/11
            
         Talba għal deċiżjoni preliminari mressqa mill-Cour d'appel de Bruxelles (il-Belġju) fl-10 ta' Mejju 2007 — Derby SA vs L-Istat Belġjan
   (Kawża C-232/07)
   (2007/C 170/20)
   Lingwa tal-kawża: il-Franċiż
   Qorti tar-rinviju
   Cour d'appel de Bruxelles
   Partijiet fil-kawża prinċipali
   
      Rikorrenti: Derby SA
   
      Konvenut: L-Istat Belġjan
   Domandi preliminari
   Is-servizzi mogħtija minn mandatarju, li jaġixxi f'isem mandant li jeżerċita negozju ta' ġbir ta' mħatri fuq tlielaq taż-żwiemel u avvenimenti oħra sportivi, li jikkonsisti f'li dan il-mandatarju jaċċetta l-imħatri f'isem mandant, jirreġistra l-imħatri, jikkonferma lill-klijent, permezz tal-ħruġ ta' biljett, li l-imħatra hija konkluża, jiġbor il-flus, iħallas ir-rebħ, jassumi waħdu r-resposabbiltà, fil-konfronti tal-mandant, għall-amministrazzjoni tal-flus miġbura kif ukoll tas-serq u/jew telf ta' flus u jirċievi ħlas fil-forma ta' kummissjoni min-naħa tal-mandant tiegħu bħala ħlas għal din l-attività, huma eżenti mill-VAT bis-saħħa ta' l-Artikolu 13 B(d)(3) tas-Sitt Direttiva (1) li jeżenta t-tranżazzjonijiet, inkluż l-innegozzjar, li jikkonċernaw id-depożiti, (…), pagamenti (…)?
   
      (1)  Is-Sitt Direttiva tal-Kunsill 77/388/KEE tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima.